stanford-oval/wikipedia huggingface dataset:
ซีนอน
ประวัติของธาตุซีนอน

ธาตุซีนอนถูกค้นพบในประเทศอังกฤษโดยนักเคมี Sir William Ramsey และ M.W.Travers เมื่อปี ค.ศ.1898 ไม่นานหลังจากการค้นพบองค์ประกอบของธาตุคริปทอน และ นีออน พวกเขาก็ได้คิดค้นธาตุซีนอนขึ้นมาในสภาพที่เป็นกากที่เหลือจากการระเหยส่วนประกอบของอากาศภายในของเหลว  
ต่อมาในช่วงทศวรรษที่ 1930 วิศวกรชาวอเมริกัน แฮโรลด์ เอ็ดเคอร์ตัน ได้มีการเริ่มสำรวจแสงแฟลชเทคโนโลยีเพื่อการถ่ายภาพด้วยความเร็วสูงหลังจากการสำรวจเส็จสิ้นลงทำให้เขาประดิษฐ์ไฟแฟลชของซีนอนที่สร้างโดยกระบวนการส่งกระแสไฟฟ้าผ่านท่อสั้นๆที่เต็มไปด้วยก๊าซซีนอนขึ้นมา ต่อมาในปี 1934 เอ็ดเกอร์ดันสามารถสร้างไฟกระพริบสั้นๆให้เป็นหนึ่งมิลลิด้วยกระบวนการดังกล่าวได้
ในปี 1939 แพทย์ชาวอเมริกันอัลเบิร์ด จูเนียร์ เริ่มทำการสำรวจสาเหตุของการ"เมา" ในการดำน้ำลงไปในระยะทางที่ลึกมาก ทำให้เขาผ่านการทดสอบเนื่องจากสามารถระงับความรู้สึกเมื่ออยู่ใต้น้ำโดยไม่เมาได้และต่อมาพบว่าเกิดจากนักดำน้ำไม่มีการรับรู้หรือไม่รู้สึกอะไรเลยเมื่ออยู่ในน้ำที่ลึก จากผลการทดลองของอัลเบร์ดอาจอนุมานได้ว่าก๊าซซีนอนสามารถนำมาใช้เป็นยาชาได้
ต่อมาซีนอนได้มีการตีพิมพ์ครั้งแรกว่าสามารถระงับความรู้สึกได้ในปี 1946 โดยนักวิจัยทางการแพทย์อเมริกันจอห์นเอชเรนซ์ซึ่งเขาได้ทำการทดลองในสิ่งมีชีวิตจำพวกหนู ซีนอนถูกนำมาใช้ครั้งแรกในฐานะยาสลบในห้องผ่าตัดในปี 1951 โดยนายแพทย์จ๊วร์ตซีคัลเลน ชาวอเมริกันที่ดำเนินการจนประสบความสำเร็จในห้องผ่าตัดผู้ป่วย
การประยุกต์ใช้งาน

ซีนอนมีใช้ในเชิงพาณิชย์ค่อนข้างน้อยมาก มันถูกใช้ในโคมไฟแฟลชถ่ายภาพ, โคมไฟ stroboscopic สูง intensitive โค้ง โคมไฟสำหรับการฉายภาพเคลื่อนไหวและความดันสูง โคมไฟโค้งกับผลิตภัณฑ์แสงอัลตราไวโอเลต (จำลองแสงอาทิตย์) การใช้งานอื่น ๆ เช่นยาชาทั่วไปซีนอน 'สีฟ้า' ไฟหน้าและไฟตัดหมอกจะใช้ในยานพาหนะบางอย่าง พวกมันส่องสว่างได้มากกว่าไฟธรรมดาทั่วไป
ข้อควรระวัง

การสูดดมก๊าซซีนอนซึ่งเป็นก๊าซเฉื่อยและจัดเป็น asphyxiant ในระดับความเข้มข้นที่มากเกินไปจะส่งผลทำให้เกิดอาการวิงเวียนศีรษะ คลื่นใส้ อาเจียน การสูญเสียสติ หรืออาจจะถึงขั้นเสียชีวิตเลยก็เป็นได้
ซีเอ็มโอ

| --- | --- |
ประเภท: ธุรกิจขนาดกลาง
อุตสาหกรรม: MAI Industry
รูปแบบ: บริษัทมหาชน
ก่อตั้ง: 5 มิถุนายน พ.ศ. 2534
สำนักงานใหญ่: 4/18-19 ซอยนวลจันทร์ 56 แขวงนวลจันทร์ เขตบึงกุ่ม กทม. 
บุคลากรหลัก: อานุสรา จิตต์มิตรภาพ(ประธานกรรมการ) กิติศักดิ์ จำปาทิพย์พงศ์(ประธานเจ้าหน้าที่บริหาร)
เว็บไซต์: http://www.cmo-group.com
บริษัท ซีเอ็มโอ จำกัด (มหาชน) (อังกฤษ: CMO PUBLIC COMPANY LIMITED ชื่อย่อ:CMO)  ก่อตั้งขึ้นเมื่อวันที่ 5 มิถุนายน พ.ศ. 2534 เพื่อประกอบธุรกิจให้บริการบริหารการจัดงาน (Event Management) ประเภทงานบันเทิงสาธารณะ (Public Event) งานการประชุมสัมมนา (Meeting, Incentive, Convention & Exhibition: MICE) งานนิทรรศการและการแสดงสินค้า (Exhibition & Trade Show) และงานส่งเสริมการตลาดและส่งเสริมการจัดจำหน่าย (Marketing & Promotion)
เมื่อวันที่ 1 มกราคม 2022 กิติศักดิ์ จำปาทิพย์พงศ์ถูกแต่งตั้งเป็น ประธานบริหาร (CEO) ของ บริษัท ซีเอ็มโอ กรุ๊ป จำกัด (มหาชน)
ซีเอฟเอ็นเอ็ม

By the Light of a Hexagonal Lantern พิมพ์โดย โทริอิ คิโยโนบุที่ 1 ช่วงต้นคริสต์ทศวรรษ 1700
หญิงสวมเสื้อผ้า ชายเปลือยกาย (อังกฤษ: Clothed female, naked male; CFNM) เป็นประเภทของงานด้านกามารมณ์ที่มีพื้นฐานมาจากปฏิสัมพันธ์จริงหรือจินตนาการที่ชายจำนวนหนึ่งคนหรือมากกว่านั้นเปลือยกาย ขณะที่หญิงจำนวนหนึ่งคนหรือมากกว่านั้นสวมเสื้อผ้า ในสมัยคลาสสิก การแสดงภาพชายเปลือยกาย (รวมถึงการแสดงอวัยเพศ) ได้รับการยอมรับมากกว่าหญิงเปลือยกาย ต่อมาในสมัยฟื้นฟูศิลปวิทยา มุมมองในประเด็นนี้กลับสลับกัน
ซีเอฟเอ็นเอ็มที่ประเทศโปแลนด์
นักเขียนคตินิยมสิทธิสตรีอย่าง คริสเตียนา โฮฟฟ์ ซอมเมอส์และนาโอมิ วูลฟ์ ได้เขียนเกี่ยวกับประเด็นนี้ว่าเสรีภาพทางเพศของหญิงนำไปสู่การที่หญิงจำนวนมากพลิกบทบาทด้วยการที่พวกเธอมองว่าชายเป็นวัตถุทางเพศ ในลักษณะเดียวกันกับที่พวกเธอวิจารณ์การกระทำของชายต่อหญิง
ดูเพิ่ม

บีดีเอสเอ็ม
การยอมจำนนของชาย
ซีเอ็มเอ็นเอฟ
ซีอีวีแชลเลนจ์คัพ

| --- | --- |
การแข่งหรือฤดูกาลปัจจุบัน:  ซีอีวีแชลเลนจ์คัพ ฤดูกาล 2020–21
กีฬา: วอลเลย์บอล
ก่อตั้ง: ค.ศ. 1980
ประเทศ: สมาชิกซีอีวี
ทวีป: ยุโรป
ทีมชนะเลิศปัจจุบัน:  โอลิมเบียโกส ไพรีอัส  (1 สมัย)
เว็บไซต์: Website
ซีอีวีแชลเลนจ์คัพ (อังกฤษ: CEV Challenge Cup) เป็นการแข่งขันวอลเลย์บอลชายระหว่างสโมสร ภายในทวีปยุโรป และจัดขึ้นเป็นประจำทุกปี ซึ่งอยู่ภายใต้การกำกับของสมาพันธ์วอลเลย์บอลยุโรป (ซีอีวี) เริ่มการแข่งขันครั้งแรกในฤดูกาล 1980–81 ภายใต้ชื่อ ซีอีวีคัพ (CEV Cup) ในปี ค.ศ. 2007 ได้มีการเปลี่ยนชื่อเป็น ซีอีวีแชลเลนจ์คัพ (CEV Challenge Cup)
ดูเพิ่ม

ซีอีวีวิมินส์แชลเลนจ์คัพ
แหล่งข้อมูลอื่น

CEV Website
ซีเกิร์ด งูในดวงตา

| ซีเกิร์ด งูในดวงตา |
| --- | --- |
ภาพสลักใน ค.ศ. 1670
กษัตริย์ในตำนานของเดนมาร์ก
ครองราชย์: ป. ค.ศ. 873?
ก่อนหน้า: Halfdan Ragnarsson
ถัดไป: Helge หรือ   Olaf the Brash

ประสูติ: ศตวรรษที่ 9
ราชวงศ์: Sigfredian
พระราชบิดา: รักนาร์ ล็อดบร็อค
พระราชมารดา: Áslaug
ศาสนา: นอร์ส
ซีเกิร์ดงูในดวงตา (อังกฤษ: Sigurd Snake-in-the-eye; นอร์สเก่า: Sigurðr ormr í auga) เป็นนักรบไวกิงในกลางคริสต์ศตวรรษที่ 9 สันนิษฐานกันว่าเป็นหนึ่งในบุตรชายของตำนานไวกิง รักนาร์ ล็อดบร็อค
ชีวิตช่วงแรก

"งูในดวงตา" ที่เป็นส่วนหนึ่งของชื่อของซิเกิร์ดได้มาจากการที่เขาเกิดมามีตำหนิในดวงตา ที่ถูกบรรยายไว้ว่าเป็นภาพของโอโรโบโรส (งูที่กำลังกัดหางของตัวเอง) ตำหนิรูปงูนั้นมาจากการทำนายของแม่ของเขา อาสเลาก์ บุตรสาวของแวลคีรี บรุนฮิลด์รา
ในวัยเด็ก ซิเกิร์ดสนิทกับบิกาและติดตามรักนาร์ไปในการเดินทางสุดอันตรายผ่านรุสไปเฮลเลสปอนต์ ต่อมาว่ากันว่าเขาได้พักอาศัยอยู่ชั่วคราวเป็นเวลาหนึ่งในสกอตแลนด์กับเกาะของสกอตแลนด์
การตายของรักนาร์และกองทัพคนเถื่อนครั้งใหญ่

ตามแหล่งข้อมูลส่วนใหญ่ พระเจ้าเอลลาแห่งนอร์ธัมเบรียฆ่ารักนาร์ ลอดบรอก ในราวปี ค.ศ. 865 โดยโยนเขาลงไปในบ่องู ซิเกิร์ดกับพี่น้องได้รับแจ้งข่าวของบิดาจากทูตที่เอลลาส่งมา เมื่อทราบข่าว ซิเกิร์ดกรีดเนื้อตัวเองจนถึงกระดูกด้วยมีดที่ถืออยู่ในมือ พี่น้องชายของเขา บยอร์นผู้ทนทานกำหอกแน่นจนไม้เป็นรอยนิ้ว ซิเกิร์ดกับพี่น้องชายของเขาสาบานว่าจะแก้แค้นให้กับการตายของรักนาร์
ในปี ค.ศ. 866 เหล่าพี่น้องชายข้ามทะเลเหนือไปพร้อมกับ สตัวร์ แฮร์ (store hær) หรือกองทัพใหญ่ บันทึกโบราณอ้างว่าการโจมตีเอลลาครั้งแรกล้มเหลว พี่น้องชายของซิเกิร์ด อิวาร์ผู้ไร้กระดูก คิดค้นยุทธวิธีใหม่ขึ้นมาให้กองทัพคนเถื่อนครั้งใหญ่บุกยึดยอร์ก เพื่อยั่วยุเอลลาให้มาสู้รบตามแบบชาวไวกิง ภายใต้แผนการของอิวาร์ ชาวไวกิงแสร้งทำเป็นถอย ทำให้เอลลาประเมินสถานการณ์ต่ำไปจนถูกล้อม ตาม ตำนานเรื่องเล่าของบุตรชายแห่งรักนาร์ (ส่วนหนึ่งของตำนานวีรชนของรักนาร์ ลอดบรอก) เอลลาถูกจับเป็นและถูกประหารหลังจากนั้นด้วยวิธีอินทรีเลือด
ลูกหลานของซีเกิร์ด

ตำนานเรื่องเล่าของบุตรชายแห่งรักนาร์ กล่าวว่าเมื่อบิดาตาย ซิเกิร์ดสืบทอดต่อซีแลนด์, สแกเนีย, ฮัลแลนด์, เกาะของเดนมาร์ก และวิเกน ต่อมาเขาสืบทอดต่อจากพี่น้องชายของตน ฮาล์ฟดัน รักนาร์สสัน เป็นกษัตริย์แห่งเดนมาร์กในราวปี ค.ศ. 877 ซีเกิร์ดแต่งงานกับบลายยา บุตรสาวของพระเจ้าเอลลาแห่งนอร์ธัมเบรียและทั้งคู่มีลูกด้วยกันสี่คน คือ แอลอฟ ซีเกิร์ดทาดัทเทียร์, โทรา ซีเกิร์ดทาดัทเทียร์, แอสเลาก์ ซีเกิร์ดทาดัทเทียร์ และเฮลกี ซีเกิร์ดทาสสัน
เฮลกีอาจสืบทอดต่อจากบิดาเป็นกษัตริย์แห่งเดนมาร์กในช่วงสั้นๆ ก่อนถูกล้มล้างอำนาจโดยโอลาฟจอมไร้ยางอายในราวปี ค.ศ. 900 โอลาฟถูกสืบทอดต่อโดยบุตรชาย เกิร์ดกับกนุปา และหลานชาย ซิกทริกก์ กนุปาสสัน
ตำนานเรื่องเล่าของบุตรชายแห่งรักนาร์ยังกล่าวด้วยว่ากษัตริย์เดนมาร์ก ฮาร์ธาคานุต เป็นบุตรชายของซิเกิร์ด ฮาร์ธาคนุตสืบทอดต่อจากซิกทริกก์ กนุปาสสัน เป็นกษัตริย์แห่งซีแลนด์, สแกเนีย และฮัลแลนด์ ในราวปี ค.ศ. 916 แต่เสียวิเกน (ออสโลฟยอด) ไป เขาเป็นบิดาของกอร์มผู้ขรา กษัตริย์แห่งเดนมาร์ก กอร์มสืบทอดต่อจากบิดาเป็นกษัตริย์และแต่งงานกับธีรา
บุตรชายของกอร์ม ฮารัลด์ฟันสีฟ้า สืบทอดต่อจากบิดาเป็นกษัตริย์และแต่งงาน อาจจะสามครั้ง กับกุลฮิลด์, โทฟ และเกียริด ฮารัลด์มีบุตรชายคนหนึ่งที่มีชื่อว่าสเวนเคราส้อม สเวนสืบทอดต่อจากบิดาเป็นกษัตริย์และแต่งงานกับกุนฮิลด์ ทั้งคู่มีลูกชายด้วยกันหนึ่งคนมีชื่อว่าคนุตมหาราช สเวนยังปกครองอังกฤษในช่วงหนึ่งของชีวิตและสถาปนาจักรวรรดิเดนมาร์กขึ้นมา เมื่อสเวนตาย บุตรชายคนโต ฮารัลด์ สเวนด์สัน กลายเป็นกษัตริย์แห่งเดนมาร์ก ขณะที่อดีตกษัตริย์อังกฤษ เอเธเรด อ้างสิทธิ์ในบัลลังก์อีกครั้ง หลังการตายของแฮโรลด พี่น้องชายของคนุตมหาราชกลายเป็นกษัตริย์ สถาปนาจักรวรรดิทะเลเหนือของชาวเดนิชขึ้นมาใหม่
ซีแนปซิด

| สัตว์จำพวกซีแนปซิด ช่วงเวลาที่มีชีวิตอยู่: เพนซิลเวเนียน–สมัยโฮโลซีน, 312–0 Ma  PreꞒ Ꞓ O S D C P T J K Pg N      |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้นใหญ่:: สัตว์สี่เท้า Tetrapoda
เคลด:: เรปทิลิโอมอร์ฟา Reptiliomorpha
เคลด:: แอมนิโอตา Amniota
เคลด:: ซีแนปซิดา Synapsida ออสบอร์น, 1903

กลุ่มย่อย
 †Echinerpeton  †Protoclepsydrops?  †Caseasauria †Caseidae  †Eothyrididae  †Phreatophasma?  ยูพีลีโคซอเรีย †Edaphosauridae  †Ophiacodontidae  †Varanopidae  สฟีนาโคดอนเทีย
ชื่อพ้อง
 เธอรอปซิดา ซีลีย์, 1895
ซีแนปซิด (อังกฤษ: Synapsids) เป็นกลุ่มของสัตว์ที่รวมทั้งสัตว์เลี้ยงลูกด้วยน้ำนมและสัตว์อื่นทุกชนิดที่ใกล้ชิดกับสัตว์เลี้ยงลูกด้วยน้ำนมมากกว่าสมาชิกอื่นในเคลดแอมนิโอตาอย่างสัตว์เลื้อยคลานและสัตว์ปีก สัตว์จำพวกซีแนปซิดสามารถจำแนกออกจากแอมนิโอตอื่นได้โดยง่ายด้วยการมีช่องเปิดของกระดูกขมับ ซึ่งเป็นช่องเปิดใต้เพดานกะโหลกศีรษะด้านหลังดวงตาแต่ละข้าง และเหลือแต่โค้งกระดูกอยู่ข้างใต้ของช่องเปิดเหล่านั้น เอกลักษณ์ดังกล่าวเป็นที่มาของชื่อเคลด ซีแนปซิดเริ่มแรกนั้นมักเรียกกันว่าเป็นพีลีโคซอร์หรือไซแนปซิดเกรดพีลีโคซอร์ คำไม่เป็นทางการนี้ประกอบด้วยไซแนปซิดทั้งหมดที่ไม่เป็นเธอแรปซิด ซึ่งเป็นกลุ่มชาติพันธุ์เดียวของสัตว์คล้ายสัตว์เลี้ยงลูกด้วยน้ำนมที่พัฒนามากกว่า ไซแนปซิดที่ไม่เป็นสัตว์เลี้ยงลูกด้วยน้ำนมได้รับการบรรยายว่าเป็นสัตว์เลื้อยคลานคล้ายสัตว์เลี้ยงลูกด้วยน้ำนมในระบบการจำแนกชั้นดั้งเดิม แต่ไม่มีการใช้ศัพท์ที่อาจทำให้เข้าใจผิดดังกล่าวแล้ว ปัจจุบันซีแนปซิดหมายถึงสัตว์เลี้ยงลูกด้วยน้ำนมต้นกำเนิดหรือโพรโต-แมเมิล ซีแนปซิดวิวัฒนาการมาจากสัตว์ฐานจำพวกแอมนิโอต และเป็นหนึ่งในสองเคลดหลักของแอมนิโอต อีกเคลดหนึ่ง คือ ซอรอปซิดา ซึ่งเป็นกลุ่มสัตว์จำพวกสัตว์เลื้อยคลานและสัตว์ปีก ช่องเปิดของกระดูกขมับที่เป็นเอกลักษณ์พัฒนาขึ้นในบรรพบุรุษของไซแนปซิด ประมาณ 312 ล้านปีก่อน ช่วงปลายยุคคาร์บอนิเฟอรัส
ซีแนปซิดเป็นสัตว์มีกระดูกสันหลังบนบกขนาดใหญ่ที่สุดในยุคเพอร์เมียน 299 ถึง 251 ล้านปีก่อน แม้ว่าช่วงสิ้นสุดยุคเพอร์เมียนจะมีแพเรอาซอร์ขนาดใหญ่จำนวนหนึ่งที่มีขนาดใกล้เคียงก็ตาม จำนวนและความหลากหลายของซีแนปซิดถูกลดลงไปอย่างมากโดยเหตุการณ์การสูญพันธุ์ยุคเพอร์เมียน–ไทรแอสซิก ในช่วงเวลาการเกิดเหตุการณ์สูญพันธุ์ดังกล่าว ซีแนปซิดรูปร่างเก่าทั้งหมด (คือพีลีโคซอร์) สูญพันธุ์ไปแล้ว แทนที่ด้วยสัตว์จำพวกเธอแรปซิดที่พัฒนามากกว่า แม้ว่าไดซีโนดอนต์และยูเธอริโอดอนต์ ซึ่งสัตว์กลุ่มหลังประกอบไปด้วยยูเธอโรเซฟาเลีย (เธอโรเซฟาเลีย) และอีพิซีโนดอนเทีย (ซีโนดอนเทีย) จะมีชีวิตอยู่ในยุคไทรแอสซิกในฐานะเธอแรปซิดที่เหลืออยู่เป็นกลุ่มสุดท้าย อาร์โคซอร์กลายเป็นสัตว์มีกระดูกสันหลังบนบกขนาดใหญ่ที่สุดและมีจำนวนมากที่สุดในยุคนี้ แต่ก็ยังมีซีแนปซิดขนาดใหญ่เหลืออยู่จำนวนหนึ่งอย่าง Lisowicia bojani ค้นพบครั้งแรกในปี พ.ศ. 2551 โดยมีขนาดเท่าช้าง โพรไบโนเนเธีย ซึ่งรวมถึงเมอเมเลียฟอร์มิส เป็นซีแนปซิดกลุ่มสุดท้ายที่มีชีวิตรอดพ้นยุคไทรแอสซิก หลังเหตุการณ์การสูญพันธุ์ยุคครีเทเชียส–พาลิโอจีน ไซแนปซิดที่เป็นสัตว์เลี้ยงลูกด้วยน้ำนมก็มีความหลากหลายมากขึ้นอีกครั้งจนกลายเป็นสัตว์บกและสัตว์น้ำที่ใหญ่ที่สุดบนโลก
ซีเคร็ตออฟมายฮาร์ต

| "ซีเคร็ตออฟมายฮาร์ต" | "ซีเคร็ตออฟมายฮาร์ต" |  |
| --- | --- | --- |

| เพลงโดยไม คุรากิ | เพลงโดยไม คุรากิ |  |
| จากอัลบั้มดิลิเชียสเวย์ | จากอัลบั้มดิลิเชียสเวย์ |  |
| วางจำหน่าย | 26 เมษายน พ.ศ. 2543 |  |
| แนวเพลง | เจป็อป |  |
| ความยาว | 19 นาที 53 วินาที  |  |
| ค่ายเพลง | กิซ่า สตูดิโอ |  |
| ผู้ประพันธ์เพลง | ไม คุรากิ |  |
| โปรดิวเซอร์ | KANONJI (คานอนจิ; ไดโก นางาโตะ) |  |

ตัวอย่างเพลง
 ตัวอย่างเพลง Secret of my heart noicon 
|   |   |  |
ซีเคร็ตออฟมายฮาร์ต  (อังกฤษ: Secret of my heart) เป็นซิงเกิลลำดับที่ 3 ของไม คุรากิ มีรหัสซีดี GZCA-1030 ออกจำหน่ายวันที่ 26 เมษายน พ.ศ. 2543 ใช้เป็นเพลงประกอบอะนิเมะ เรื่องยอดนักสืบจิ๋วโคนัน
ข้อมูลเพลง

ซิงเกิลนี้เป็นซิงเกิลลำดับที่ 3 ของไม คุรากิ ออกจำหน่ายวันที่ 26 เมษายน พ.ศ. 2543 เช่นเดียวกับสองซิงเกิลแรกของเธอท เลิฟ เดย์อาฟเตอร์ทูมอโรว์ (Love, Day After Tomorrow) และ สเตย์บายมายไซต์ (Stay by my side) ที่ได้รับการรับรอง Million จากสมาคมผู้ประกอบกิจการเพลงในญี่ปุ่น (RIAJ) จากยอดขาย 1 ล้านแผ่น ซิงเกิลนี้ก็ได้รับการรับรองเช่นเดียวกัน จากสถิติดังกล่าวคุรากิจึงเป็นนักร้องคนเดียวที่มีสามซิงเกิลแรกได้รับการรับรอง Million นอกจากการรับรองแล้ว เพลงนี้ยังได้รับรางวัลแผ่นเสียงทองคำครั้งที่ 16 ประจำปี 2544 สาขาเพลงแห่งปีจาก RIAJ ด้วย
ในส่วนยอดขายซิงเกิลนี้เปิดตัวประจำสัปดาห์ที่อันดับที่ 2 ยอดขายเปิดตัวอยู่ที่ 410,550 ชุด (จากการตรวจสอบชาร์ต ณ วันที่ 15 พฤษภาคม พ.ศ. 2543 พบว่าทั้งซิงเกิลอยู่บน 30 อันดับแรกของชาร์ตเรียงตามลำดับดังนี้:#2 ซีเคร็ตออฟมายฮาร์ท,#8 สเตย์บายมายไซต์,#21 เลิฟ เดย์อาฟเตอร์ทูมอร์โรว์ ส่วนวันที่ 22 พฤษภาคม พ.ศ. 2543 พบว่าซิงเกิล 3 ซิงเกิลของไม คุรากิยังคงอยู่บน 20 อันดับแรกของชาร์ตเรียงตามลำดับดังนี้:#3 ซีเคร็ตออฟมายฮาร์ท,#8 สเตย์บายมายไซต์,#14 เลิฟ เดย์อาฟเตอร์ทูมอร์โรว์) เป็นซิงเกิลเดียวของไม ที่สัปดาห์เปิดตัวในสัปดาห์แรกสูงกว่าซิงเกิลของอายูมิ ฮามาซากิ (ซึ่งซิงเกิลโว้กของอายูมิ ที่จำหน่ายในวันเดียวกัน เปิดตัวที่อันดับ 3) อยู่ในโอริคอนซาร์ด 16 สัปดาห์ ทำยอดขายรวมทั้งสิ้น 968,980 ชุด นับเป็นซิงเกิลลำดับที่ 16 ของปี 2543
ซิงเกิลนี้ถูกนำไปใช้ในการออกอากาศอะนิเมะยอดนักสืบจิ๋วโคนัน ตอนที่ 180-204 เป็นเพลงปิด โดยเพลงนี้นับได้ว่าถือเป็นเพลงจากยอดนักสืบจิ๋วโคนันที่มียอดขายสูงสุดจนถึงปัจจุบัน
รายชื่อเพลง

เนื้อเพลงทั้งหมดแต่งโดยไม คุรากิ ทำนองทั้งหมดแต่งโดยไอกะ โอโนะและเรียบเรียงโดยไซเบอร์ซาวด์
ซีเคร็ตออฟมายฮาร์ท (Secret of my heart) (4:24)
เพลงนี้ทีมงานจากไซเบอร์ซาว์ด สตูดิโอ (เพอร์รี กีเยอร์, Miguel Sá Pessoa) และไมเคิล อะฟริก ร่วมผลิต โดยเพอร์รีรับหน้าที่โปรแกรมมิง Miguel เล่นคีย์บอร์ดและไมเคิลเป็นคอรัสคู่กับคุรากิเอง ภายหลังไอกะ โอโนะ ผู้แต่งเพลงนี้ได้นำเพลงนี้ไปร้องในฉบับภาษาอังกฤษของตนเองในสตูดิโออัลบั้ม "แชโดวส์ออฟดรีมส์" (Shadow of Dreams) ซึ่งต่อมาได้รับเลือกไปลงในอัลบั้มรวมเพลงรักฉลอง 10 ปีที่ก่อตั้งกิซะ สตูดิโอ รวมถึงคุรากิเองก็ได้ร้องเพลงนี้เป็นฉบับภาษาอังกฤษในอัลบั้มซีเคร็ตออฟมายฮาร์ท เป็นอัลบั้มภาษาอังกฤษที่มุ่งทำตลาดในสหรัฐอเมริกา
ดิสอิสยัวร์ไลฟ์ (This is your life) (4:08)
เพลงนี้เคยเป็นตัวเลือกที่จะนำมาทำเป็นซิงเกิลลำดับที่ 2 แต่ไม่ได้รับเลือก เนื้อเพลงของเพลงนี้ไม่ได้บรรจุในหีบห่อแต่อย่างใด อย่างไรก็ดีไอกะ โอโนะ ผู้แต่งเพลงและร้องคอรัสคู่กับคุรากิในเพลงนี้ได้นำเพลงนี้ไปร้องในฉบับภาษาอังกฤษของตนเองในสตูดิโออัลบั้ม "แชโดวส์ออฟดรีมส์" ของตนเองเช่นเดียวกับเพลงซีเคร็ตออฟมายฮาร์ท โดยเพลงฉบับที่ไอกะนำไปร้องนั้นได้นำไปประกอบอะนิเมะเรื่อง พาตะพาตะ ฮิโคเซ็นโนะโบเค็น (ญี่ปุ่น: パタパタ飛行船の冒険; โรมาจิ: Patapata Hikousen no Bouken) ในตอนที่ 14 ถึง 26
ซีเคร็ตออฟมายฮาร์ท -รันนิ่ง'อะราว แอท เดอะ "วิลเลจ" มิกซ์- (Secret of my heart ~runnin'around at the "village" Mix~) (6:44)
รีมิกซ์โดยดิวิชันออฟมาร์ก (Division of Mark)
ซีเคร็ตออฟมายฮาร์ท -Instrumental; ฉบับดนตรี-
การนำไปใช้

ใช้ในการออกอากาศอะนิเมะยอดนักสืบจิ๋วโคนัน ทางนิปปอนเทเลวิชัน (#1)
อัลบั้ม ดิลิเชียสเวย์ (delicious way), วิชยูเดอะเบสต์ (Wish You The Best), ออลมายเบสต์ (ALL MY BEST) และ เดอะเบสต์ออฟดีเทคทีฟโคนัน ~เมตันเตะโคนันธีมเคียวคุชู~  (#1)
ซีแอลเอ็มวี

ซีแอลเอ็มวี (อังกฤษ: CLMV) คือกลุ่มประเทศซึ่งประกอบไปด้วย ประเทศกัมพูชา, ประเทศลาว, ประเทศพม่า และประเทศเวียดนาม ถือเป็นความร่วมมือระหว่างประเทศในกลุ่มประเทศสมาชิกสมาคมประชาชาติแห่งเอเชียตะวันออกเฉียงใต้ ซึ่งประเทศสมาชิกในกลุ่มถือเป็นประเทศใหม่, มีรายได้ต่ำ และเคยเป็นประเทศเศรษฐกิจปิด แนวทางหนึ่งที่ในกลุ่มสมาชิกดำเนินการระหว่างกันคือการประชุมของรัฐมนตรีเศรษฐกิจในกลุ่ม
ซีเอนนา

สำหรับเมืองในประเทศอิตาลี ดูที่ ซีเอนา
| ซีเอนนา |
| --- | --- |
 
ผงสีซีเอนนาเผา
     Color coordinates
Hex triplet: #882D17
ระบบสี RGBB (r, g, b): (136, 45, 23)
CMYKH   (c, m, y, k): 
HSV (h, s, v): (12°, 83%, 53%)
CIELChuv (h, s, v): (32, 73, 18°)
Source: ISCC-NBS
คำอธิบาย ISCC–NBS: Strong reddish brown
B: อยู่ในช่วง [0–255] (ไบต์) 
ซีเอนนา (อังกฤษ: sienna) เป็นรงควัตถุจากดินที่มีส่วนประกอบของไอเอิร์นออกไซด์และแมงกานีสออกไซด์ ซีเอนนาในสภาพธรรมชาติมีสีน้ำตาลเหลืองเรียกว่า ซีเอนนาดิบ (raw sienna) เมื่อผ่านความร้อนจะเปลี่ยนเป็นสีน้ำตาลแดงเรียกว่า ซีเอนนาเผา (burnt sienna) ซีเอนนามาจากสาธารณรัฐซีเอนาซึ่งผลิตสารสีนี้ในสมัยฟื้นฟูศิลปวิทยา ซีเอนนา โอเคอร์และอัมเบอร์เป็นสารสีแรก ๆ ที่มนุษย์ใช้ดังปรากฏในจิตรกรรมถ้ำจำนวนมาก ซีเอนนาเป็นหนึ่งในรงควัตถุสีน้ำตาลที่ศิลปินใช้แพร่หลายนับตั้งแต่สมัยฟื้นฟูศิลปวิทยา
คำว่าซีเอนนามาจากภาษาอิตาลี terra di Siena แปลว่า "ดินซีเอนา" การใช้ซีเอนนาเป็นชื่อสีในภาษาอังกฤษเป็นครั้งแรกในค.ศ. 1760
เคมี

ซีเอนนาเป็นดินที่มีส่วนประกอบของสินแร่เหล็กไอเอิร์นออกไซด์ที่เรียกว่าไลโมไนต์เช่นเดียวกับโอเคอร์และอัมเบอร์ ซีเอนนาในสภาพปกติมีสีน้ำตาลเหลืองและเข้มกว่าโอเคอร์เนื่องจากมีปริมาณแมงกานีสออกไซด์ประมาณ 5 เปอร์เซ็นต์ เมื่อผ่านความร้อนจะเปลี่ยนเป็นสีน้ำตาลแดงเกิดจากไอเอิร์นออกไซด์เปลี่ยนรูปเป็นฮีมาไทต์ ซีเอนนามีสีอ่อนกว่าอัมเบอร์เนื่องด้วยอัมเบอร์มีปริมาณแมงกานีสสูงกว่า (5–20 เปอร์เซ็นต์) ทำให้อัมเบอร์มีสีน้ำตาลเขียวหรือน้ำตาลเข้ม
การใช้ในงานศิลปะ

ซีเอนนาเป็นที่รู้จักและถูกใช้มาตั้งแต่สมัยโรมัน ในอดีตสาธารณรัฐซีเอนาผลิตซีเอนนาจากเหมืองดินในเมืองอาร์ซีรอสโซ (ปัจจุบันอยู่ในจังหวัดกรอสเซโต แคว้นตอสคานา) ซีเอนนา อัมเบอร์และโอเคอร์เป็นสีน้ำตาลมาตรฐานที่ศิลปินใช้ตั้งแต่คริสต์ศตวรรษที่ 16–19 จิตรกรสมัยบาโรก เช่น การาวัจโจและแร็มบรันต์เป็นที่รู้จักจากการใช้สีน้ำตาลที่หลากหลายรวมถึงสามเฉดนี้ในการสร้างสรรค์ผลงาน
ปัจจุบันมีการผลิตซีเอนนาในแคว้นซาร์ดิเนียและแคว้นซิซิลี รวมถึงจังหวัดอาร์แดนน์ในประเทศฝรั่งเศส ขณะที่พบแหล่งสำรองสำคัญที่เทือกเขาแอปพาเลเชียนในทวีปอเมริกาเหนือ ล่วงเข้าคริสต์ศตวรรษที่ 20 มีการผลิตสารสีจากไอเอิร์นออกไซด์สังเคราะห์เพื่อทดแทนของเดิมจากธรรมชาติ
ซีโนแห่งเอเลีย

| ซีโนแห่งเอเลีย |
| --- | --- |

เกิด: ราว 495 ก่อนคริสตกาล เอเลีย
เสียชีวิต: ราว 430 ก่อนคริสตกาล (อายุราว 65 ปี) เอเลีย หรือ ซีรากูซา

ยุค: ปรัชญาก่อนยุคโสกราตีส
แนวทาง: ปรัชญาตะวันตก
สำนัก: สำนักเอเลียติค
ความสนใจหลัก: อภิปรัชญา, ภววิทยา
แนวคิดเด่น: ปฏิทรรศน์ของซีโน
 ได้รับอิทธิพลจาก พาร์เมนิดีส 
 เป็นอิทธิพลต่อ เพลโต, แอริสตอเติล, โพรแทโกรัส, กอร์เกียส 
 
ซีโนแห่งเอเลีย (อังกฤษ: Zeno of Elea) เป็นนักปรัชญาชาวกรีก เกิดที่เมืองอีเลียเมื่อ พ.ศ. 54 เสียชีวิตเมื่อ พ.ศ. 113 เป็นศิษย์ของพาร์เมนิดีส แนวคิดของเขายอมรับว่ามีความจริงแท้และความจริงเทียม แต่มีวิธีอธิบายเป็นของตัวเอง โดยเน้นการพิสูจน์ด้วยหลักการที่ต่อมาเรียกว่าตรรกวิทยาทำให้เขากลายเป็นผู้บุกเบิกวิชาตรรกวิทยา
ซีโทเทอเรียม

| ซีโทเทอเรียม ช่วงเวลาที่มีชีวิตอยู่: แม่แบบ:Temporal range |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
อันดับย่อย:: Whippomorpha
อันดับฐาน:: Cetacea
วงศ์:: Cetotheriidae Brandt, 1873
สกุล:: Cetotherium

สายพันธุ์
 †C. crassangulum Cope, 1895  †C. furlongi Kellogg, 1925  †C. rathkii Brandt, 1843 (type)  †C. riabinini Hofstein, 1948
ซีโทเทอเรียม (อังกฤษ: Cetotherium) ("สัตว์ร้ายวาฬ") หมายถึงสัตว์ปลาวาฬ เป็นสกุลสูญพันธุ์ของวาฬกลุ่ม ซีทาเทอรีส (Cetatheres) มันอาศัยอยู่ในช่วงกลางสมัยไมโอซีนถึงสมัยไพลโอซีนในยุคนีโอจีน เมื่อ 15-10 ล้านปีก่อน มันเป็นญาติของCephalotropis และHerpetocetus จากฟอสซิลของมันระบุว่ามันเป็นอาหารที่ล่าง่ายๆสำหรับ ฉลามขนาดยักษ์เม็กกาโลดอน วาฬมีฟันและ Livyatan melvillei มันมีความยาว 15 ฟุต (4.50 เมตร) และหนัก 1 ตัน อาหารของมันคือ แพลงก์ตอน วาฬชนิดนี้มีขนาดเล็กเมื่อเทียบกับชนิดอื่นมาก และมีน้ำหนักน้อยกว่าชนิดอื่นเช่นกัน มันถือเป็นสายพันธุ์วาฬดึกดำบรรพ์ที่เล็กที่สุด มันกรองแพลงตอนจากน้ำทะเล โดยใช้แผ่นกระดูกในปากของมัน
ซีป็อป

ซีป็อป (จีนตัวย่อ: 中文流行音乐; จีนตัวเต็ม: 中文流行音樂; พินอิน: zhōngwén liúxíng yīnyuè ; อังกฤษ: C-pop; Chinese Pop) เป็นแนวเพลงของจีน ที่มีการผสมผสานระหว่าง ป็อป, ร็อก, ฮิปฮอป และแนวดนตรีอีกมากมาย แนวซีป็อปได้รับความนิยมมากในแถบที่มีชาวจีนอาศัยอยู่เป็นจำนวนมาก เช่น จีน, ฮ่องกง, มาเก๊า, ไต้หวัน, มาเลเซีย และ สิงคโปร์
ที่มาของซีป็อป

ศิลปวัฒนธรรมดนตรีจีนมีประวัติความเป็นมายาวนานและมีความหลากหลายจากสภาพทางภูมิศาสตร์ที่กว้างขวาง
ในที่นี้จะกล่าวถึง เฉพาะกรณีดนตรีฮั่น (Cantonese Music)ซึ่งเป็นตัวแทนดนตรีขนบประเพณีของจีนมาตลอดเวลา
ที่มาของซีป็อป > สมัยสาธารณรัฐ

ราชวงศ์ชิงเสื่อม แมนจูเข้าช่วยปราบกบฏชาวนา-ยึดกรุงปักกิ่งเป็นราชธานี ช่วงหลังเกิดปัญหามาก ประเทศตะวันตกแผ่อิทธิพลเข้ามาในจีน เกิดสงครามฝิ่นกับอังกฤษ (1839-42) กบฏไตปิง (1850) สงครามญี่ปุ่น (1894) เกิดขบวนการอั้งยี่ การฉ้อราษฏรบังหลวง ฯลฯ จนกระทั่งพระเจ้าปูยีฮ่องเต้องค์สุดท้ายสละราชสมบัติ
ปี 1911จีนเข้าสู่ระบบการปกครองสาธารณรัฐและเป็นการสิ้นสุดประวัติศาสตร์อันยาว นานของดนตรีจีนราชสำนักด้วย เกิดความขัดแย้งระหว่างเก่า-ใหม่ คนรุ่นใหม่ ชนชั้นกลางสนับสนุนเรียนดนตรีตะวันตกกันมากขึ้น มีการตั้งภาควิชา ดุริยางคศาสตร์ในมหาวิทยาลัยปักกิ่งในปี 1923และโรงเรียนศิลปะดนตรีตะวันตกในเซี่ยงไฮ้ปี 1927 ดนตรีฝรั่งกลายเป็นแฟชั่นของปัญญาชนจีนยุคใหม่ในขณะนั้น ส่วนดนตรีแบบฉบับดั้งเดิมและเครื่องดนตรีแท้ๆของจีนกลับเป็นของป่าเถื่อนล้า สมัยไป บทเพลงเกิดใหม่ตั้งแต่ 1930 เป็นต้นมาใช้เทคนิคการประพันธ์และเรียบเรียงเสียงประสานแบบตะวันตก เครื่องดนตรีที่ใช้บรรเลงก็เป็นฝรั่งอย่างไม่มีทางเลี่ยง รูปแบบคีตนิพนธ์ที่ผลิตออกมามีทั้ง leider, sonata, concerto, symphony, choral และ opera แต่ก็ยังมีคีตกวีรุ่นใหม่บางคนพยายามที่จะหาวิธีประสมประสานระหว่างดนตรีจีน เก่ากับดนตรีตะวันตกเพื่อให้เป็นมาตรฐานใหม่ของวัฒนธรรมจีน นอกจากแนวคลาสสิก ดนตรีพ็อพก็เป็นที่เฟื่องฟูมากโดยเฉพาะในเขตเศรษฐกิจสำคัญคือเมืองเซี่ยงไฮ้ เรียกดนตรีพ็อพนี้ว่า Yellow music เนื้อหาประโลมโลกย์ เทคนิคการร้องแบบตะวันตก ทำนองช้าเนิบหวาน มีงานเพลงใหม่มากมายเล่นในบาร์ ไนต์คลับ งานเลี้ยงสังสรรค์ และมีบทบาทสืบเนื่องไปถึงอุตสาหกรรมภาพยนตร์ที่เกิดใหม่ในจีนด้วย
เมื่อถึงปี 1949 เหมา เจ๋อ ตุง เปลี่ยนแปลงการปกครองเป็นสังคมนิยม คอมมิวนิสต์เข้าควบคุมงานทางวัฒนธรรม ย้อนไปเมื่อปี 1937 ประธานเหมาเคยได้กล่าวสุนทรพจน์ที่สภาปฏิวัติเยนอานเกี่ยวกับวรรณคดีและ ดนตรีว่าควรมีหน้าที่ประหนึ่งอาวุธอันทรงพลังที่จะสร้างเอกภาพและให้การ ศึกษาทางจิตสำนึกแก่ประชาชนเพื่อเอาชนะและทำลายล้างข้าศึกที่เป็นปฏิปักษ์ ต่อสังคมนิยม เมื่อปฏิวัติสำเร็จจึงเกิดการสนองตอบในเชิงสร้างสรรค์ดนตรีเน้นนโยบายศิลปะ รับใช้มวลชน mass music ดนตรีเพื่อสังคมนิยมและเพลงชาวบ้านมีบทบาทเด่นมากโดยเฉพาะช่วง 1949-64 เกิดวรรณกรรมเพลง Geming Guqu เพื่อรับใช้อุดมการณ์ทางการเมืองของพรรคคอมมิวนิสต์ และหันมาหาวิธีการปรับแนวตะวันตกในการรับใช้จีน สนับสนุนเพลงพื้นบ้าน เพลงปฏิวัติ เพลงเชิดชูสังคมนิยม กรรมาชีพ นิยมเพลงร้องหมู่-เพลงมาร์ชที่แสดงพลังมวลชน มากกว่าเพลงร้องเดี่ยวที่ สื่อศิลปะส่วนตัว งานอุปรากรจีนสดุดีนักรบประชาชนได้รับการสนับสนุนอย่างแข็งขัน รวมทั้งการปรับเปลี่ยนท่วงท่าของการแสดงที่อ่อนช้อยจากจีนเดิมมาสู่การ เคลื่อนไหวแนวขึงขังทรงพลังอย่างบัลเล่ต์รัสเซีย
ที่มาของซีป็อป > ยุคปฏิวัติวัฒนธรรม

The Cultural Revolution 1966-76 ประธานเหมาเจ๋อตุงรื้อฟื้นอำนาจตนเอง เป็นผู้นำการทำลายล้างปราบปรามบุคคลฝ่ายที่ยังคงคิดเห็นในทางตรงข้ามอย่าง รุนแรงด้วยการสนับสนุนเยาวชนเรดการ์ด กองกำลังติดอาวุธ และการดำเนินงานทางวัฒนธรรมการเมืองซ้ายสุดกู่ภายใต้แก็งค์สี่คน Gang of four ผู้มีบทบาทเด่นในการปรับปรุงระบบวัฒนธรรมคือภรรยาของประธานเหมา นางเจียง ชิง Jiang Qing งดเว้นดนตรีศักดินา (ดนตรีคลาสสิคตะวันตกและดนตรีราชสำนัก) สั่งปิดโรงเรียนและกิจการดนตรีตะวันตกไม่ว่าจะเป็นอุตสาหกรรมแผ่นเสียง สถานบันเทิง สลายคณะศิลปินพื้นบ้าน ยกเลิกประเพณีโบราณเช่นเทศกาลโคมและแข่งเรือ มีกรรมาธิการตรวจสอบงานแสดงต่อสาธารณะว่ามีความสอดคล้องกับนโยบายของรัฐหรือ ไม่เพียงไรไม่ว่าจะเป็นเนื้อร้องทำนองหรือท่าทางในการแสดง กล่าวได้ว่ายุคปฏิวัติวัฒนธรรมนี้เป็นยุคมืดของดนตรีจีนที่สุดยุคหนึ่ง
ที่มาของซีป็อป > ดนตรีจีนยุคปัจจุบัน

หลังจากมรณกรรมของประธานเหมา ขั้วอำนาจเก่าสลายตัวลง เติ้ง เสี่ยว ผิง เข้าปกครองแทน ปรับเปลี่ยนแนวทางการเมืองจีนไปในทางผ่อนปรนมากขึ้นรวมทั้งเปิดประตูความ สัมพันธ์กับนานาชาติอีกครั้ง รัฐบาลรุ่นหลังๆใส่ใจปฏิรูปการปกครองและพัฒนาคนในชาติในทุกๆทางอย่างได้ผล ระบบดนตรีเป็นอิสระมากขึ้น คีตกวีรุ่นใหม่ที่มีความสำนึกในชาติ สนใจหันกลับไปพัฒนาดนตรีจีนเดิมให้ทันสมัยมากขึ้น มีการขยายวงดนตรีจีนเดิมจากวงเล็กๆกลายเป็นออร์เคสตร้าขนาดใหญ่ เพิ่มเติมเครื่องดนตรีจีนที่มีสุ้มเสียงแตกต่างเข้าร่วมในวงจีนเดิม พัฒนาการบรรเลงให้มีความร่วมสมัยมากขึ้นจนเป็นที่ยอมรับทั่วโลก นอกจากนี้ยังมีการตั้งสมาพันธ์ดนตรีแห่งชาติยกย่องเชิดชูเกียรตินักดนตรีจีน เดิมให้เป็นที่ประจักษ์แก่สังคม
ส่วนดนตรีสากลก็ได้รับการเอาใจใส่อย่างดีจากรัฐบาล มีหน่วยงานการศึกษาที่มีประสิทธิภาพ จัดการแข่งขันทางดนตรีเพื่อผลิตบุคลากรที่มีฝีมือยอดเยี่ยมออกมามากมาย มีวงดนตรีสากลประจำรัฐ ประจำท้องถิ่น ประจำสถานีวิทยุโทรทัศน์ มีอุตสาหกรรมผลิตเครื่องดนตรีทุกประเภทส่งออกทั่วโลก
ศิลปินจีนยุคหลังที่มีชื่อเสียง เช่น เสียน ซิงไห่ xian xinghai(1905-45) แต่งเพลงแม่น้ำเหลือง Yellow River Cantata (ต่อมากลายเป็น Yellow River concerto), เฉิน กัง Chen gang และเหอ ซ่าน ห่าว He zhan hoแต่งเพลงบัตเตอร์ฟลายเลิฟเวอร์คอนแชร์โต้ the butterfly lovers concerto, หัว หยั่น จุ้น Hua Yan Jun (1893-1950) หรือ “อาปิง” Ah Bing อัจฉริยะตาบอด แต่งเพลงสำหรับซอเออร์หูจำนวนมาก, เติ้ง ลี่ จวิน (Deng Li-Chun หรือ Theresa Deng) นักร้องเพลงสมัยนิยมจากไต้หวันซึ่งกลายมาเป็นที่นิยมมากในจีน, ตาน ดุน Tan Dun แต่งเพลงแนวก้าวหน้า (modern music) และเพลงประกอบภาพยนตร์ (film music) มีชื่อเสียงมากในปัจจุบัน, ซุย เจี๋ยน (Cui Jian) และ หู เต้เจี๋ยน (Hou Dejian) นักดนตรีร็อคหัวรุนแรงที่มีอิทธิพลต่อคนหนุ่มสาวยุคใหม่ของจีน
ซีป็อปแบบจำแนกประเภท

นอกจากนี้ ซีป็อปยังแยกประเภทภาษาจีนของตนอีก เช่น
แมนดารินป็อป (อังกฤษ: Mandopop; Mandarin Pop)
เป็นแนวเพลงซีป็อปแบบใช้ภาษาจีนกลางเป็นส่วนใหญ่ ซึ่งศิลปินแนวป็อปจีนกลางที่มีชื่อดังตั้งแต่ยุคอดีตถึงปัจจุบัน เช่น
| ฮ่องกง | ไต้หวัน |
| --- | --- |
 กัวฟู่เฉิง    เหมยยั่นฟาง   หลิวเต๋อหัว   เฉินเหว่ยถิง   ซิข่ายฉี ฯลฯ  :  หลินจื้ออิง   เสียวหู่ตุ้ย   เอฟโฟร์   โชว์ หลัว   เจเจ หลิน ฯลฯ
แคนโทป็อป (อังกฤษ: Cantopop; Cantonese Pop)
เป็นแนวซีป็อปแบบใช้ภาษาจีนกวางตุ้ง ศิลปินที่ประสบความสำเร็จกับแนวนี้ได้แก่ จางเซี๊ยะโหย่ว, หลินจื่อเสียง, เจินหนี, เฉินอี้ซวิ่น เป็นต้น
และ 2 แนวนี้ได้รับความนิยมในจีนมาก